text:
Ekiwandiiko#1 » Ssebaaseka 14th, 2018, 1:07 pm
Abo abajja nga abasaaga ,bajja Buganda bagyetegekedde bulungi.Nga bayita mu kusomesa ,baafuba nnyo okulaba nga bakyusa endowooza ,entegeera, ensiza n'ebyobufuzi Buganda bye yalina.Buli Muganda kye yali amanyi era akkiririzaamu ,kyafuulibwa kya Sitaaani.Enneeyisa y'Abaganda ne bagifuula nti si ya mulembe era si ya bateggevu .olulimi olugandane balusikiza olungereza,abangereza baayagala buli kimu kikolebwe nga bwe kikolebwa e bungereza.kyoka baasomesa abantu ,nga balina bye beesigaliza
Abangereza baafuba nnyo okulaba nga Bugandatefuna bayigirize bangi mu kiseera ekitono ,bo basigale nga be bafuga ensi eno,era nga be bayigirize abasobola okukola emirimu .Okusoma kwe baaleeta muno si kwe kuli e Bungereza.Ewaabwe omwana bw'ayingira mu ssomero.asoma emyaka kkumi n'alyoka abuuzibwa ekibuuzo ekimwongerayo .abamu beeyongerayo mu senior okutuuka mu university.Abalala bonna babamalawo okubagabana okusinziira ku kuyita ekibuuzo ekyo.Babayingiza mu bitongole bya gavumenti eby'enjawulo n'amatendekero amalala.Ate buli mwana w'angeze eriyo okusoma mu ekyo ky'abeera akola okutuuka naye lw'afuna Ddiguli.
Wano baategeka okusoma tugende kasoobo.Baayagala basigale nga be balina abakugu abakola muno ,basasule emisaala nga bazzaayo ssente zaabwe,awamu n'okwefuga ensi eno.kye baava bateekawo enkola nti omwana bw'atuuka mu p6 gy'emyaka 6 n'afuna primary leaving certficate..Bw'abuuzibwa n'atayita ,takkirizibwa kuddamu.addayo mu kyalo kasita ayize okusoma n'okuwandiika .Abaana bangi baawalirizibwanga okukyusa amaanya gaabwe baddemu okusoma
Abatono abayise,baagendanga mu junior secondary school nga ya myaka ebiri.Mu junior two waaberangawo ekibuuzo okufuna junior leaving certificate .wano we baggyanja abavvuunuzi ,ba interpreter.Abalala baabatwalanga mu junior three nga eyo ya bya mikono n'okubala ebitabo.
Abaayitanga obulungi baagendanga mu senior secondary school okumala emyaka ena.wano abataayitanga okugenda mu higher ey'emyaka ebiri ,baabatwalanga mu matendekero,colleges ez'enjawulo.Abaayitanga nga bayingira University.Abataayitanga nga bagenda nabo mu matendekero gali ge tulabye.Kyokka bwe wayitanga s4 ,Gavumenti yakuwanga byonna ebyeetaagisa mu masomero n'amatendekero.Banaffe abaddawo wadde nabo awo we baayita ,ekyo baakiggyawo abazadde basasulirenga abaana baabwe okumalirako ddala University .enkola eyo ,baba bakendeeza ku be bataagala kweyongerayo mu kusoma.kyoka bafuna emirimu kubanga be basinga obuyigirize
Abasomi n'abakozi baabwe ,Abazungu baabafukuutiriranga ,nga eno bwe babawa obulabo bakyuse endowooza zaabwe ,beeyise nga abayigirize,era buli kimu bakikole ng'abangereza ,bave ku ndowooza z'ekiddugavu mu nfuga ne mu nzikiriza,okwo bwe baateekangako omusaala n'obulabolabo bwe tulabye,wamma ggwe nga abantu nga batandika kweyisiza ddala kizungu!Eby'Ekiganda nga babitta.N'oluganda nga balutta, kubanga terulina gye lukutwala
Bw'osoma ebimu ku biwandiiko ebiri mu mikono gy'Abangereza ,omanyira ddala nga abakungu bangi baagwa mu katego k'Abangereza kano ,nga beerabidde nti okalya dda kadda dda .amazima tegazibirwa kkubo,ne bwe buba ddi gavaayo
Abakungu ba Kabaka baayagala dda okukolagaana n'Abangereza okusinga kabaka waabwe ,Okuviira ddala mu 1948 nga 19 Apuli omwaka ogwo, nga king george y'alamula bungereza ,abantu abo baayagala okuggyawo kabaka , n'olubiri lufuulibwe ekitebe kya gavumenti eya wakati.Obwakabaka buggweemu amaanyi buli Mutaka omukulu w'Akasolya yali afunye mailo 8 agabire ab'amasiga obutaka bwabwe ,nabo bagabireko emituba n'ennyiriri
Mu kwagala okunafuya Abataka , baabaggyako mailo ssatu,ne basigaza 5.Ate ezo nazo baziwandiisa mu mannya ga muntu ne lifuuka ttaka lya muntu eririna ekyapa ,so si butaka bwa kika.Etteka lye bassaawo nga terimanyi ntebe ya Butaka ,wabula oyo omuntu aba agituddemu.ekyo kye kyavaako abantu,abaana ngan'abajjwa nga mwebali ,okugabana obutaka bw'e kika .eryo etteeka n'okutuusa kati abaganda bakyaliwakanya.Abangereza bwe baakimanya nti ettaka mu buganda lya kabaka ,lya bataka era lya bantu ,ate obwakabaka ye gavumenti ebatwala ,baalina okulwanyisa gavumenti eyo ,enafuwe ,basobole okufuga uganda nga bwe baagala
Nga 4 juuni 1948 ,abakungu ba kabaka nga bakolera abangereza baateesa okugenda e mawogola nga 12 july 1948 bakole enteekateeka okukomya Obutaka ,busaanewo mu mwaka 1951.Baayagala okuggyawo kabaka n'abalangira ,nga tebaagala Mutesa 2 azaale omulangira Abataka gwe banaatuuza ku Nnamulondo .Ebyo byonna katonda wa Buganda yayamba buyambi .Omutaka kabazzi miti ne Matiya mulumba ne babir innyamu eggere .Abaganda nga bayita mu ABATAKA BBU ,baaweereza Matiya Mulumba e bungereza okulwanirira Obwakabaka.
Olubiri baayagala balujjulule balutwale e Baamunaanika oba Mubende y'eba ebeera ekitebe ky'obwakabaka .olubiri baayagala gavana mw'aba adda .gavumenti enkuumi yezze obwakabaka.Okujjulula olubiri ,Mutesa 2 yakigana ,n'agamba nti waakiri afa n'avaawo ne batatwala Lubiri lwa bajjajjaabe.Eky'okuggyawo Olubiri nakatikikyaliwo ,nga bwe twalabye edda ,nga baagala kuzimbamu kisaawe kya nnyonyi na kuzimbamu makolero,maduuka na wooteeri ,mbu kubanga ettaka eryo ddene nnyo okubeera mu kibuga wakati ,waakiri Buganda bagiweemu ssente nkimu kubanga biri mu lubiri.okwo kuba kulya mu Ssekabaka Mutesa 2 lukwe.
Wano tuleme kunenya bakungu abo bokka ,wabula ffenna abasinga obungi ,bwe kituuka ku kukolagana ne gavumenti eya wakati abangi tulina ensobi gye tukola .Tulowooza nti Abazungu be bokka abategeera okusinga ffe. era kye tuva tuleka entegeka y'obukulembeze eyaffe ,eteganyula muntu omu ,etatuuma buyinza na bugagga bwa nsi ku muntu omu.ne tuwakula eyaabwe ey'ebibiina by'obufuzi,etalimu bafuzi ba Nnono ne kabaka .bangi baagala okubeera ba Pulezidenti ,wabula okumuggyako byonna ebibye n'obuyinza ne babiwa Pulezidenti.kubanga abangereza baagaana kabaka okumwekanya Pulezidenti.wabula okumuggyako byonna ebibye n'obuyinza ne babiwa Pulezidenti.Baagenda okwetegereza nga kabaka abantu gwe basinga okwagala n'okuwa ekitiibwa.Ensaalwa bwe yabakwata ,nga kabaka abalemye okukendeeza amannyi , ne batandika okukozesa abantu abaliraanye kabaka .Nakati babawa buli kimu okuva ku bintu ,ssente ,bukuumi n'okubalowoozesa nti n'obuyinza obusinga obwa kabaka babubawadde.Okukakkana abantu abakola ewa kabaka nga batandika kulya mu lulime ne mu lizise,nga baagala kufuna buganzi ewa pulezidenti aba aliko, asobola okubawa ebintu ebyo .Ba Matiya mulumba ne kabazzi miti bagenze baggwaamu mu Buganda
Abazungu bwe baamala okumanya ng'Abaganda abakulembeze bakwataganye nabo ,ne bakakasa era ne balowowooza nti Obwakabaka buwede okuggyawo ,nga basookera ku kuggyawo kabaka .Bali tebamanyi ng'eBIKA gwe musingi gw'Obwakabaka.Abaddawo balabye byonna bigaanyi ,kwe kutandika okukutulatula mu bika,mu Masaza n'okukozesa emmundu obwakabaka n'Olulimi Oluganda babiggyewo .Ekyo nakyo kikyagaanyi.
Naye nno olw'okubanga Abaganda abamu basomye era bakugu mu ntegeera y'Abangereza ,nga beeyisa kingereza ,nga n'e Nnono Y'Abaganda tebakyagitwala ng'ekikulu ,baagala kukkiriza ntegeka za gavumenti mbu tufune emirembe.naye abantu basaana bakimanye nti ebyo eby'okuva ku Buwangwa n'e Nnono zaffe ,bye bikyagaanyi Buganda n'e uganda yonna okutereera.
Okugenda mu maaso ng'Abazungu bamenya obulombolo bwa Buganda, n'okulaba nga abantu tebayisibwa bulungi mu nsi yaabwe,kyawaliriza abantu okuviira ddala eyo mu 1948 nga beegugunga olw'okwagala okubeera n'obwannannyini mu nsi yaabwe n'obwakabaka bwabwe mu Nnono Zaabwe
Eky'okusaalirwa ennyo abakulembeze abadda mu bifo by"abangereza nabo beeyisa ng'abo be baasikira.Okusoma nabo bakudibaze abazadde balemwe okufuna abaana abasomye ne bamalako .Luli nga bakadde baffe baweerera abaana okukoma mu s4 .Abaayitanga nga abo gavumenti b'eweerera .Buli kamu nga ekabawa okuva ku ntambula ebaleeta ku ssomero, n'okubazza awaka.Baabawanga n'essente ez'okweyambisa nga bali ku ssomero.Abakulembeze abaliwo kati ekyo nabo mwe baayita ,osanga tebaalituuse eyo gye bali.Kyoka ate be bamu abaakiggyawo ,ne baleka abazadde baweerere abaana baabwe okumalako University n'amatendekero aga waggulu.ekyo abazadde tebakisobola ,so nga gavumenti abo bonna abayita s4ebasobola ,kubanga baba si bangi okwekana abali wansi be beesibako okuyamba ate nga essente ze babawa tezimala byetaago .Mu nkola eyo basaasaanya ssente nkumu ezaaliyambye abo abali waggulu ,n'okuzimba amasomero ga gavumenti.Abazadde babalekere abaana abali wansi abo babasobola ,kasita gavumenti ebaggyako abo abayise okugenda waggulu okusukka s4 nga bwe gwali nga edda
Ekisera kituuse Buganda okuzzaawo PLI - Public Luwalo Inspector eyambe amasomero ago agaggalwa mu Buganda.PLI yeyakolonga nga Ministry of works-MOW eya Gavumenti eya wakati PLI yazimba amagombolola n'amasaza amakumi abiri aga buganda ,nga ekozesa obusimbi obutono obwakuŋŋaanyizibwanga mu Luwalo
Ebigambo byo wandiise: 1264


c: text/html

text:
Omuserikale eyafiirwa abantube bwebaasasirwa amasasi muserikale munne eyakoleranga mu nkambi ya poliisi e Makindye amale atte abantu omusanvu mu mwezi gwa Ssebaaseka Ogw’omukaaga omwaka guno awazeewaze Gov’t n’agikuba mu mbuga z’amateeka ng’ayagala aliyirirwe Obuwumbi Bubiri bulambirira olw’okufiirwa mukyalawe n’abaana baabwe babiri.
Ono ategeerekesenga Kisenyi Israel ayise mu bannamateekaabe aba Nuwagira,Tusiime and Company Advocates bwategeezezza nti Sgt Isaac Obua eyakoleranga mu kkeberero ly’eddwaliro lya Makindye Health Centre III awatali kukyokoozebwa wadde okuwenyezebwako omuntu yenna yatunuza omudumu gw’emmundu mu b’omu makaage n’abatta nga mpaawo mbulubujju yonna.
Ssaabawolereza wa Gov’t aweereddwa ennaku 15 abeerenga amalirizza okuteekayo okwewozaako kwa Gov’t.
Kivvuunuddwa Charles Kizindo

robotstxt: allowed

filter: keep


text:
Wikipedia
Wikipedia gwe mukutu ogukwataganya ennimi ez’enjawulo ezekenenyezeddwa nga guwandiikibwako abantu ab’enjawulo mu nkola ey’obwannakyewa. Wikipedia mutimbagano gwa magezi ku bintu byonna mu nsi. Amagezi gano gaweebwayo ku bwereere okuva mu bantu abokozesa ennimi 287 ez’ enjawulo. Bannakyewa okwetoolola ensi eno bakawandiika ku mitwe egy’enjawulo egiwerera ddala obukadde makumi asatu mu nnimi ez’enjawulo 287 be ddu, nga mwotwalidde n’ebiwandiiko ebiwera obukadde buna n’emitwalo ana nga bya lulimi Olungereza. Omuntu yenna asobola okweyunga ku mutimbagano guno, ne yekenenya ebiwandiiko ebiriko, era asobola okukola enkyukakyuka okusinzira ku bukugu bwe ku kiwandiiko ekyo. Wikipedia gwe mukutu ogusinga okweyunirwa mu kunoonyereza ku magezi ag’enjawulo. Mu mukutulansanja, 2014, olupapula “New Times” mu Bungereza lwakakasa nti Wikipedia ekwata kifo kya kutaano mu nsi yonna mu mitimb .agano gya yintanneti egikozesebwa. Kino kyesigamizibwa mu miko gy’ebiwandiiko obuwumbi kkumi na munaana (18) egisomebwa abantu abasukka mu bukadde ebikumi bitaano (500) buli mwezi, okusinzira ku mukutu ogwa comScore. Mu mikutu egikulembedde Wikipedia, mulimu ogwa Yahoo, ogwa Facebook, Microsoft n’ogwa Google, era ng’ogusinga mu mikutu egyo gukyalirwa abantu akawumbi kamu n’obukadde bibiri buli mwezi. Jimmy Wales ne Larry Sanger be batandika Wikipedia nga 18 Gatonnya 2001. Ye Larry Sanger ye yayiya erinnya Wikipedia ng’alijja mu” kagambo “Wiki” akategeza “ekyangu” mu lulimi lw’e Hawaii n’ekigambo “pedia” ekitegeza “obugunjufu mu lulimi Olugereki. Enkola ya Wikipedia eyawunkana ku mpandiika y’ebitabo eby’amagezi ebimanyiddwa ennyo ate n’olw’okuba nti bingi ebiwandiikibwamu tebikwatagana na byanjigiriza mu matendekero, kigireetedde okuganja ennyo mu by’amawulire. Mu mwaka 2006, akatabo Time Magazine ak’e Bungereza kaalonda Wikipedia ng’omukutu oguleese enkulaakulana ey’omujjirano ku mitimbagano gya yintaneti nga gukozebwa obukadde n’obukadde bw’abantu okwetoolola ensi eno, nga kwegattidwako n’emikutu emirala emiganzi ennyo nga Youtube, Reddit, Myspace ne Facebook. Wikipedia gufuuse omukutu oguyayanirwa ennyo mu by’amawulire naddala ago agakagwawo.
Wadde ng’enkola ya Wikipedia ewa omukisa buli muntu okuwandiika eby’amagezi era n’abiteeka ku mukutu guno, oluusi mubaamu ebiwandiikiddwa nga mulimu ebibulamu, nga tebituukiridde ate oluusi abantu bagweyambisa okwonoona ebiwandiiko eby’amagezi.
Mu 2005, mu kunoonyereza kw’abakugu b’ekitongole ekya “Nature”, kyazuulibwa nti ebiwandiiko bya Sayansi 42 ku mukutu gwa Wikipedia byagerageranyizibwa nga bituukana bulungi n’ebyo ebiwandiikiddwa ba kagezimunyu mu kitabo ekiganzi ennyo ekya Encyclopedia Britannica.


text:
Wednesday, October 17th, 2018
Mwanyinze Namayega, Kantandike n’okwetondera abasomi be’baluwa zenukwandikiira mu BW, olw’okumala emyeezi egiwera nga siwandiika, olw’obulwadde obwali bunteganya, ate n’ebbanga lyenamaze e Buganda. Munange, nebaliza nnyo famire yonna, ba kojja n’ab’emikwano bonna abambudaabuda n’okundaga omukwano omungi emyeezi gyenamala e Kyaggwe n’awalala ku butaka. Yii, naye nga ba nnamawanga batwonenedde ensi yaffe Buganda – basaana bagende tuzimbe
Tuesday, November 21st, 2017
Mwannyinaze Namayega, Nsonyiwa akasirikiriro naye omugongo gwaddamu okunnuma era nga ne kumulimu nsinga kukola nga nnyimiridde. Anti nga buli lwetuula mpulira obulumi, naye okuyimirira kugukakkanyiza ddala. Bulijjo nkuvunaana okukaabakaaba naye nage kuluno nze nkikoze. Wabula kansubire mwe muli...
Thursday, October 26th, 2017
Mwanyinaze Namayega, Nsuubira nti muli bulungi, okusiziira ku Kojja Lubwama bye yangamba ku Friday. Naffe tuli balamu era weekend ewedde nagendako e Pittsburgh okukyalira mukwanogwo. Yantwaala mu clinic ye era nnungi nnyo. Gyenafunira n’empiso egema flu (oba ye lubyamira?) eyansookera....
Sunday, October 15th, 2017
Mwannyinaze Namayega, Nkulamusiza muto wange era nsubiira byonna bigenda bulungi. Naffe tubadde bulungi okujjako nti obudde butandikiriza okunyogoga mu matobotobo, era ka jacket sikyakaleka waka. Nga bwenasuubiza, kankuwe bwiino ku nsonga y’amefuga ga Buganda (Buganda Independence) n’amefuga ga Uganda (Uganda...
Tuesday, October 10th, 2017
Ba ssebo ne ba nnyabo abasomi ba BugandaWatch, nze Joe Muyanja. Nsibuka Mukono, mu ssaza lye Kyaggwe era taata wange, jja wange, ne jjajja wa taata bonna bagenzi abagalamidde awo ebbanga ntono okuva olwe Bugerere welukoonera ku...
Friday, March 24th, 2017
A nationalist. That is what President Museveni called Katikkiro Jehoash Ssibakyalwayo Mayanja-Nkangi. I believe he says Mayanja-Nkangi was a nationalist, because Mayanja-Nkangi agreed in the mid-80s to join the NRM in its bush war to unite Ugandans....
Monday, January 30th, 2017
Katikkiro Charles Peter Mayiga is a lawyer who has been intimately involved in negotiations between Buganda and Mr. Museveni since 1993. As a Muganda he should know that the English title Kabaka of Buganda, which the NRM...
Sunday, January 22nd, 2017
It has been reported that Baganda who live in Diaspora and and others who attended the December 28, 2016, Buganda Diaspora meeting with Kabaka Mutebi were required to buy entry tickets at a price of US$100 per head....
Tuesday, November 22nd, 2016
The oral history transcribers at buganda.com tell us many things. They have made it simple: log on and Buganda’s history and culture come alive. We are less and less inclined to books, which is unfortunate, but the...
Sunday, October 16th, 2016
ONLY IN LUGANDA Abawagizi ba Mayiga bakomye okuyigganya abalwanirira Kabaka Mbalamusizza mmwenna abasomi ba BugandaWatch era nnebaza Katonda abankumidde mu mbeera zonna. Mbadde mbuze okumala akabanga wabula ebigenda mu maaso mu Buganda abamu ku mmwe byemuwulira ensangi...


text:
Omubaka wa Kyaddondo East mu lukiiko lw’eggwanga Robert Kyagulanyi Bobi Wine ne munne owa Mityana Francis Zaake embeera yaabwe tewoomya Nnakabululu oluvannyuma lw’okukubwa nebalekwa ne mu kkubiro.Mubaka munnaabwe era omu ku bannamateeka baabwe Medard Lubega asinzidde Gulu ku kkooti gyebagenze okulaba nga bannaabwe basimbwa mu mbuga z’amateeka n’atutegeeza nti ababaka abalala bonna abaakwatibwa bakkiriziddwa okubalaba ng’oggyeeko ababiri abo.Ono agamba nti Zaake ateeberezebwa kuba ng’akuumirwa Makindye ate Robert Kyagulanyi ajjanjabirwa Gulu.
Bano nga bakulembeddwamu Medard Lubega Sseggona ne Asuman Basalirwa beerayiridde obutava Gulu okutuusa ng’abantu baabwe basimbiddwa mu mbuga z’amateeka. Medard Lubega gwetwogeddeko naye mu Kalasamayanzi akayise ategeezezza ekibatutte e Gulu kulaba nga bannaabwe banunulwa n’okwetegereza emisango gyennyini egibagguddwako.


text:
Nga 27 May 2018, omusasi wa BugandaWatch, yayitako ku masiro ga ba Ssekabaka ba Buganda e Kasubi Nabulagala, okulaba embeera gyegalimu. Omusasi wa BugandaWatch teyetaaze kugenda wala mu mbuga okufuna ekifananyi ku mbeera y’ago, kubanga bweyatunudde ku nju eyitibwa Bujjabukula yalabye obubonero bungi nti amasiro tegakyafiibwako.
Biki ebikulu ku nju Bujjabukula?
Eno ye nju esookerwako ku wankaaki w’amasiro, abantu webayita nga bayingira embuga ya Ssekabaka Muteesa I, omuli amasiro. Bujjabukula ye nnyumba ya abaggazi abayitiwa Nsigo ne Mulamba era nga bano bebakuumi abatongoole abamasiro, okusinziira mu buwangwa n’ennono eby’Abaganda.
Wadde nga omusasi wa BugandaWatch si mukugu mu kuzimba naye yakirabye mangu nti essubi ly’ennyumba Bujjabukula lingi lyavunda dda era yonna etonnya mu biseera by’enkuba. Kubanga essubi ku kasolya lizitowa olw’okuvunda, emmuli zilabika ng’eziyinza obutasoboola kuliwanilira kumala bbanga ddene mu maaso.
Ate Muzibu Azaalampanga etuuse wa?
Omulimu gw’okuzaawo ennyumba enkulu eya Muzibu Azaalanpanga gukyatambula kasoobo. Omusasi weyatuukiiddeyo nga abazimbi bakyali ku kusiba bizizi.
Olwo amasiro gasubiirwa kugwa ddi?
Omusasi wa BugandaWatch yabuzizza omwami eyagambye nti y’omu ku bazimbi oba amanyi ddi omulimu gw’amasiro lwegusuubirwa okuggwa. Omwaami kwekumuddamu nti, “Ebyokuddamu byonna mubinoonye Mengo. Abakungu abo betutera okuwulira nga basubiiza nti gajja kuggwa luno oba luli. Naye nze nga bwenkiraba, ku budde ne sente Mengo byeteeka ku masiro, gandiggwa mu 2020 oba okusukkawo. Kubanga omuwendo gw’abazimbi tegumala nakatono ate nga bakimanyi.”.


text:
Ssenkaggale wa DP Norbert Mao aweze nti okufa n’obutanyagwa waakulwana bwezizingirire okulaba ng’amalawo emirerembe egyerimbise mu kibiina kyakulembera egikulembeddwamu eyali omumyukawe mu Buganda ne banne baayise bannakigwanyizi mu kibiina kino era abakolerera okukitandaggira ennume y’ekigwo.
Mao mu bukambwe obw’ekitalo ategeezezza nti bano abeefudde ba Mawale mu kibiina basaanidde okulondako eky’okugendera ddala oba okudda nebagondera entambuza yaakyo okusinga okwefuula abakirwanirira atenga balwanyisa kirwanyise.
Kivvuunuddwa Charles Kizindo


text:
Ekiwandiiko#1 » Mukutulansanja 14th, 2018, 12:36 pm
Akabbiro: Kyuma Kya Mbwa
Eyeddira Embwa talya nnyama ya nsolo embwa gy'ekutte ng'esibiddwamu ekyuma ekiyigga. Naye Embwa bw'etabbamu kyuma n'ekwata ensolo eyo ennyama Abembwa bagirya.
Olufumo olufa ku kutandika kw'Ekika ky'Embwa Abembwa balunyumya bwe bati:"Olwatuuka Kabaka kintu n'azaala abaana be basatu: Gguluddene, Ccwa ne Wakayima, Kabaka kintu yali yeddira Mbwa. Kabaka kintu bwe yafa omwana we Ccwa n'amusikira. Embwa olw'okubeera muganda wa Kabaka, Kabaka Ccwa yagyagalanga nnyo era ng'emubeera kumpi bulijjo. Lwali lumu embwa n'erya ebintu ebibi nga ne Kabaka alaba. Kabaka Ccwa olwagiraba
n'alayira nti "Nze sikyeddira Mbwa oba ng'erya ebintu ebibi bwebityo". Kabaka bwe yamala okwogera bw'atyo n'agamba ne mukulu we Gguluddene ave mu Kika ky'Embwa. Gguluddene yamudamu ng'agamba nti "Nze siyinza kuva mu muziro kitaffe gwe yandekamu". Kabaka Ccwa bwe yamala okuva mu muziro gw'Embwa teyayagala kuyingira mu kika kirala kyonna. Mbu awo we waava Bakabaka b'e Buganda n'abalangira n'abambejja obutaba na miziro ng'abakopi.
Ebbanga bwe lyayitawo Kabaka Ccwa n'abuzza Gguluddene nti "Oliva ddi mu Kika ky'Embwa?" Ku mulundi ogwo gguluddene yaddamu ng'akakasiza ddala nti. "Nze Nnganidde ddala okuva mu Kika kitaffe kye yatulekamu". Ccwa bwe yawulira ebyo kwe kugamba mukulu we nti "Oli Mutasingwa mpaka". Okuva olwo n'okutuusa kati omukulu w'ekika ky'Embwa kwe kuyitibwanga "MUTASINGWA". Gguluddene yazaalirwa ku Nnono mu Busujju, naye bwe yakula kitaawe n'amusimbira Omutuba mu kitundu kya Buganda ekyayitibwanga Kituba, kaakano kye bayita Gguluddene. Gguluddene mu Busiro bwe butaka bw'Abembwa obukulu. Kabaka kimera okujja okulya Obuganda Abembwa yabasanga ku gguluddene. Nkumbinkalu ow'e Kagwaba, kimera gwe yalekera nnyina Wannyana amumukuumire. Nkumbinkalu ye yaweta n'emiti ku kisaka, Wannyana awummuliremu omusana. Okuva olwo omulimu gw'okukuma Bannamasole ne gufuukira ddala gwa Bambwa okutuusa Ssekabaka Kimbugwe ( 1590-1610 )lwe yagubaggyako
n'aguwa mutabani we Omulangira Kamyuka e Bbembe.Ssekabaka Kateregga (1610-1650) ye yaggya Mutasingwa ku gguluddene n'amutwala mu Busujju n'amuwa ekifo ekiyitibwa Kiggwa. Mutasingwa kaakano abeera Kiggwa mu Busujju. Kabaka Kateregga bwe yali ng'agenda mu Busujju okulwanyisa Abanyoro abaali ku ludda olwo, mutasingwa ye yagenda asitudde ejjembe lya Kabaka eryayitibwanga "Musisi". Obutaka bwe obw'oku Gguluddene Mutasingwa yabulekamu batabani be Ssenkule ne Nkumbinkalu. Olusozi Mutasingwa kwe yazimba ekiggwa ky'ejjembe Musisi okuva olwo luyitibwa Kiggwa.
AB'AMASIGA ABATUUKA KU MUTASINGWA
1.Ssenkule e Gguluddene Busiro
2.Nkumbinkalu e Kagwaba Busiro
3.Ssenkomago e Kagoma Busiro
4.Ssebakiggye e Jjaawo(Bulindwa) Ggomba
5.Ssempungu e Zimuddi Busiro
6.Kisolo e Kasaayi Kyaggwe
7.Njala e Bagamba Ssingo
8.Weekirevu e Kyamusisi Ssingo
9.Ssekawunga e Maseruka Ggomba
10.Lugomuyina e Namulunja (Lufu) Buvuma
EMIRIMU GY'ABEMBWA KU KABAKA
1.Nakalyana ow'omu Ssiga lya Ssenkomago e Kagoma edda ye yakulemberanga Kabaka ng'agenda okutabala. Kimanyiddwa nti Kabaka ne bwe yakyalangako obukyazi era nga kuyitibwa "Kutabala", kwe kwava
enjogera eno nti: "Ebemba tekyala". Era Abembwa be baawerekeranga Kabaka ng'agenda okuyigga.
2.Mutasingwa ye yasookanga okufuka eddagala mu Mujaguzo ng'ereegebwa.
3.Ku Nkumbinkalu ow'e Kagwaba kwe baalasizanga ennyumba ya Namasole nga bagizimba, kuba Nkumbinkalu oyo ye yasooka okuweta emiti ku kisaka Wannyana mwe yawummulira ng'atuuse ku Gguluddene era
ye yasooka okuzimbira Wannyana ennyumba ng'avudde ku kisaka, ennyumba eyo n'etuumibwa erinnya erya "Lusaka". Na buli kati awabeera olubiri oba ennyumba ya Namasole bayitawo Lusaka.
Abembwa era be baakumanga Namasole e Lusaka n'okumuwerekera ng'abaddeko w'alaga.
4.Ssempungu ow'e Zimuddi ye yaziikanga enkole za Bakabaka ng'abambowa bamaze okuziggyako emitwe bawogoleko empanga ezaawundibwanga ne ziterekebwa mu Masiro.
Edda Abembwa tebaasiigiranga Kabaka bawala oba abalenzi okuba abagalagala mu lubiri. Era tebaalinnyanga ku nju ya Kabaka ng'ebadde ezimbibwa wabula baakolangako mirimu gya wansi.
Abembwa tebaalyanga na bwami. Okulya obwami baayingiranga mu bika birala. Eyo ye nsonga eyasinga okubuza n'okukendeeza Abembwa mu Buganda. Amateeka ago gonna gaabateekebwako olw'okubanga mbu
jjajjaabwe Gguluddene yali mulangira omwana wa Kintu.
AMANNYA GE BATERA OKUTUUMA
Abalenzi
Gguluddene(Lusozi)
Maseruka(lusozi)
Mulindwa(lusozi)
Ssebakiggye
Lukaddiye
Weekirevu
Musisi (jjembe)
Lumasa
Njala
Mpindi
Kyuma
Lusundo
Lugobe
kakumba
Kakonge
Abawala
Nakasi
Nakitende
Nalubaale
Nnaamala
Nnamulindwa
Nammondo
Nantaba
Nakanyiga
Nakyuma
Emibala
1."Ntegereza Abataka kye baatukola."
2."Kababembe"
Ssekabaka Kamaanya yatuukako mu maka ga Mutasingwa e Kiggwa ng'agenze okwogerezaayo muwala wa Mutasingwa e yayitibwanga Nakasi. Kabaka yasomokera mu mugga Kitenga.
Waliwo entubiro mu mugga ogwo Kabaka gye yagwamu. Abali ne Kabaka bwe baamusaasira olw'okutubira, kabaka n'abaddamu nti "Nteganira Nakasi". Na buli kati entubiro eyo bagiyita "Nteganira".
Ebigambo byo wandiise: 706


text:
Mwanamuwala Shanita Namuyimbwa amanyiddwa nga Bad Black ekkomera alifulumye na nkuba mpya anti oluvuddeyo n’asuubiza bannayuganda okubakubira emiziki beekwate ne mu byenda.Bad Black wetwogerera ayolekdde situdio kuyimba ayolese ekitone kyeyafunidde mu kkomera mwamaze emyaka ebiri.Shanita Namuyimbwa ategeezezza nti manager(maneja) gwalina amuganye okwatuukiriza ennyimba z’aleeta ssikulwa ng’abayimbi ba wano bazikoppa nebazibba.
Bino Badblack abyogedde bwabadde akyaziddwa ku Tv ya Delta mu program ya Mega Doozi eweerezebwa Katongole Omutongole. Wabula bwabadde mu program eno akubye Katongole ekimoni bwayagadde okumukwanira kumpewo, bwagambye nti tasobola kumulabirira wadde olunaku bweruti mbu kubanga ye nga Badblack wabbeeyi nnene mpozzi ng’ayagala atunde akamotoka ke n’ebyobugaggabwe.
Bad black agambye nti ye yeetekamu ebinusu kubanga n’okumufula omweru eddagala yalikima Thailand,era kati agenda kuddayo mbu aleete ekizigo ekipya olwo akasusu kafuukire ddala ka muzungu.
Badblack bwabuuziddwa oba akyali ne Bbaawe omuzungu Greenhard, agambye nti ye tabeerangako na bba muzungu nti era ne Meddy Ssentongo tamumanyi, kirabika Badblack oli omuddugavu y’abamanyi naye ono Badblack omweru tabamanyi.
Badblack agambye nti omusajjawe gwalina kati tajja kumwogera mu bantu, wabula ali muno mu Uganda era teri amusinga kunyirira nansimbi.


text:
Ekiwandiiko#1 » Muzigo 4th, 2018, 12:36 pm
OLUJJULIRO.
Nazzi kuno, abaganda baabanga n'ebyoto mu mayu gaabwe,era byabayambanga nnyo mu ngeri ez'enjawulo, okugeza nga mukufumba,okufuna ekitangaala, okwota, n'ebintu ebirala.
Ebyoto ebyo, abantu baabikungaanirangako nnyo, era abazadde baagunjulirangako abaana baabwe, wamu n'okubasomesa ebintu ebye'njawulo.
bwebaamalanga okufumba emmere ku kyoto okwo, maama wa baana yasoosootolanga era najjula emmere eyo naagiteeka ku ndagala zeyabanga agisaaniisizza, endagala ezo zaabanga za mizingo, era okuzaalirirawo yamalanga kusoosaawo kawempe, awo oluvannyuma naateekako emmere. Baatuulanga wamu bonna nebeetooloola olujjuliro olwo nebatandika okulya, era ekikolwa ekyo nekituumibwa olujjuliro. Naye kati ensangi zino, abantu tebakyaliira ku nzijuliro,emmere bagibateera ku masowaani kwebagiriira, era ekyo kyo tetukiyita LUJJULIRO.
Olujjuliro luno lwabanga lwa makulu nnyo, naddala mukugunjula abaana, kuba abazadde baagunjulirangako nnyo abaana mungeri ezitali zimu okugeza
Singa omwana acankula ngaalya emmere, baamulabulanga okukomya omuze ogwo.
Singa omwana ayogera nga alina emmere mu kamwa, baakimugaananga
Singa omwana yabanga atudde bubi ngaalya baakimugaananga.
Omwana bweyatunulanga mu masowaani g'abalala baakimugaananga.
Singa omwana yabanga alina omusango gwakoze,era abazadde abamu baamukwasizanga ku lujjuliro.
Kale nno olujjuliro kintu kya makulu nnyo, kuba bingi nnyo ebirubaako.
BYA KIZZA KYEYUNE DEOGRATIUS.
Ebigambo byo wandiise: 182


text:
Ekiwandiiko#1 » Muzigo 16th, 2016, 8:08 pm
BYA KIZZA KYEYUNE DEOGRATIUS
OKWALULA ABALONGO
Omukolo gwo okwalula abalongo, gubaawo nga waliwo abalongo abakazaalibwa oba abazaaliddwa munju. Abalongo baamirundi ebiri(2) kasowole nabo bebazaala ababiri omulundi gumu.
Omulongo gwebayita kasowole yooyo gwebazaala yekka naye ate bano bebazaala ababiri omulundi gumu, baba wassuwa ne kato singa baba balenzi, Babirye ne Nakato singa baba bawala.
Waliwo abalongo abazaalibwa naye nga si baakikula kimu, okugeza: wassuwa ne Nakato oba Babirye ne Kato.
KATULABE OMUKOLO GWOKWALULA ABALONGO
Mu mukolo ogwokwalula abalongo, wabaawo ebintu bino wammanga;
-Olubugo lumu nebibbo bibiri(2)
-Abalongo singa baba balenzi wabaawo embuzi ennume nga nzirugavu, ate bwe baba bawala wabaawo embuzi enkazi naye nga tennazaalako
- Wabaawo enkejje
- Obutiko obubaala
- Emmwanyi
Bwebaba bagenda okukola omukolo guno, bayinza okugukolera mu nju oba ebweru.
Baalawo olubugo wansi nebatandika okuyimba ennyimba zabalongo. Bwebaba bayimba ekintu kyonna ekijja ku lubugo nga kiramu kyebakwata nebasiba. Embugo ziba bbiri, (2) olumu balukwata nebasalako ebitundu bibiri mwebasiba abalongo abo.
Bwebabamala nga babatereka bulungi nnyo.
BYA KIZZA KYEYUNE DEOGRATIUS
Ebigambo byo wandiise: 157


text:
Ku lunaku lwa 24 July 2018, Katikkiro Charles Peter Mayiga, yakola nate ebyafaayo bweyayingiiza Kabaka Muwenda Mutebi II mu kukola omulimu gw’okusuubula amazzi g’okunywa agatundirwa mu cupa. Kino Mayiga yakikolera ku mukolo, ogwali ku Bulange, kweyatongoleza amazzi geyatuuma erinnya Olwendo Kattannyonta.
Mw. Mayiga yeyongeerayo nategeeza Obuganda nti Mengo yakola omukago ne kampuni eyitibwa Vero Natural Mineral Water, okufulumya Olwendo Kattannyonta, ng’emu ku bizineesi obwakabaka mwebunajja sente.
Amazzi Olwendo Kattannyonta
Mayiga yayingiza atya Kabaka Mutebi mu kusubuula amazzi?
- Katikkiro Mayiga akiddingana bulijjo nti buli kyakoola Kabaka yaaba amulagidde. Kuluno yawa ekifanaanyi nti, ye ne banne baamatiza Kabaka okusubuula amazzi, olwo Omutanda nalagira Mengo okukola omukago guno.
- Mu kwogera okwa nga 24 July 2018, Mayiga era yaggumiza nti Olwendo Kattannyonta ge mazzi g’Obwakabaka amatongoole era n’alagira nti ge gokka agananyweebwanga ku mikolo gyonna egy’ekuusa ku Buganda.
- BugandaWatch yakitegeddeko okuva mu nsonda ennesigwa mu Bulange nti, ebigambo bya Katikkiro Mayiga byaddirira kuteesa okwekyaama okwasalawo nti abakulimu bakozese erinnya lya Kabaka okuwamba akatale k’amazzi g’ecupa mu Buganda.
Olwendo Kattannyonta gali ku mutindo mutuufu?
- Okubuuliriza kwa BugandaWatch kulaga nti amazzi Katikkiro Mayiga geyayanjula nga 24 July 2018 kampuni ya Mw. Emmanuel Katongole, eyitibwa Vero Foods Limited, yagatekaako dda ku katale mu 2011, nga galiko akabonero ka Vero. Naye abantu tebayagala mutindo gw’ago era okugatunda nekuyimirira mu 2015.
- Omuntindo gw’amazzi gwegumu nga akatale gwekagaana mu 2015 era ne cupa bakozesa zezimu. Ekyakyuuse bwe kwekuteeka akabonero ka “Olwendo Kattannyonta” buli awaali aka “Vero”.
Buzibu ki obuli mu Kabaka okusubuula amazzi?
- Omu ku bakakensa mu nsonga z’eby’obufuzi bwa Buganda yategezeezza BugandaWatch okuva e London, nga ayita mu email, nti ekya Mayiga okuyingiza Kabaka mu kusubuula amazzi kyabulabe nnyo eri Namulondo awamu ne Kabaka Mutebi ng’omuntu. Yannyonnyodde nti, “Okwagala Abaganda kwetulaze Mutebi kungi kubanga azze atulaga nti ali ku ludda lwaffe nga ba nnamawanga ab’amaddu batunyaga n’okutulemesa buli kalimu akafuna ku ssente. Kiba kya bulabe ssenga Mayiga anasobola okumatiza Abaganda nti Kabaka Mutebi naye ali mu gwa kuvuganya n’abakopi era n’okusuula amakampuni gaabwe.”


text:
Bya Kizindo Lule
Olwa leero lwa Walumbe Olw’okubiri ennaku z’omwezi ziri amakumi 23rd omwezi ogwa Muzigo Ogw’okutaano.
Mu kawaayiro kaffe kano ak’Omumuli gw’eby’ennono njagadde olwa leero tumalirizeeyo ennono endala ezitambulira ku linnya lya Kitunzi atwala essaza lya Beene erye Gomba eryaweebwa Wasswa Balamaga ow’Entalaganya eyaligobamu abanyoro.
E Ggomba eriyo Omutala oguyitibwa Buyinjabutoole nga ku mutala guno akayinja kaakubirako ekigere ky’omwana w’Omugabe Wasswa Balamaga Kabaka gweyali atumyeyo okugoba abanyolo abo.
Abatabaazi/abalwanyi ba Balamaga kwe kwogera nga beewuunya nti’’Obuyinja bwetoola okukuba omwana w’omugabe’’! ne leero ekitundu kino kyonna kyakazibwako Buyinjabutoole era lyerinnya erimanyiddwa.
Omutala guno guliraanye omulala ogumanyiddwanga Mpenja era mu Ggomba.


text:
Eyali Pulezidenti wa FDC rtd Col Dr Kizza Besigye asabye Paalimenti okutuula obukubirire enogere eddagala ekizibu ekiri e Makerere naddala ekyensimbi, nga tekinnasajjuka.
Besigye akakasa nti Gavumenti erina obusobozi obugonjoola ebizibu ebiri ku ssettendekero wa Makerere nga kale okugiggala nga terina kyegonjodde tekirina kyekiyamba.
Besigye okwogera bino asinzidde mu maka ge e Kasangati gyakubye olukungaana lwa bannamawulire.
Ebyenjigiriza Mubisseemu Ensimbi – Besigye
Eyali Pulezidenti wa FDC rtd Col Dr Kizza Besigye asabye Paalimenti okutuula obukubirire enogere eddagala ekizibu ekiri e Makerere naddala ekyensimbi, nga tekinnasajjuka.


text:
Ekitebe ky’America mu ggwanga kiwadde ekitongole ekyekebakkeba eddimu ly’okulwanyisa ekirwadde ky’omusujja gw’ensiri ekimanyiddwanga Malaria Consortium kontulakita ya Bukadde bwa Doola za America amakumi 41 n’emitwalo amakumi ana kikole obwannampala mu kuwanyisa ekirwadde kino mu district ez’enjawulo.
Enteekateeka eno egendereddwamu kukendeeza ku muwendo gwa bannayuganda abafa ekirwadde ky’omusujja nebekitawanya ob’olyawo ebimu ku biremesa eggwanga lino okuseseetuka mu by’enkulaakulana.
Omubaka wa America mu ggwanga HE Deborah Malac ategeezezza nti kaweefube ono waakusobozesanga bannayuganda okufunanga eddagala erijjanjaba ekirwadde kino awamu n’engeri zebayinza okuyitamu okukyetangira.
Enteekateeka eno ekomekkerezebwa mu gw’omunaana gwa 2021 esuubirwa okutuusa obuweereza ku bannayuganda abasoba mu Bukadde 13 mu district amakumi 43 ez’eggwanga ezitawaanyizibwa ennyo ekirwadde ky’omusujja gw’ensiri.
Kivvuunuddwa Charles Kizindo
Photo: www.malariaconsortium.org


text:
OLUNAKU OLW’ABIRI MW’OMUKAAGA: MU, SO SI KULWA.
Nyinza ntya okukuuma obwenkannya mu bulamu bwange obwabulijjo?
Ekimu ku bintu ebikyasinze okusomooza obulamu bw’ekikristaayo, y’engeri y’okukwanaganya ebiri mu nsi etwetoloode, okusingira ddala mu mbeera w’olabira nga bakozi banno wamu n’emikwano gyo nga beeyisa mu mbeera etakwatagana n’empiisa ez’ekikristaayo. Buli lwetuba twogera n’abantu abalala, tusobola okusobya mu ngeri biri;
· Ensonga esooka ye y’okweyawula mu bwa sekinoomu, nga olwo tusazeewo kuberawo ku lw’affe ffeka. Naye olwo ate kiri kitya singa okweyawula kuno kutubbako engeri ey’obwakatonda abantu abalala gy’ebandireese gy’etuli netusikiriza mu bulamu bwaffe? Tusobola okufuuka “Baibuli” bo gy’ebasoma buli kaseera?
· Ensobi endala kwekusikirizibwa n’etufuuka ekyo abantu abatwetolodde ky’ebali. Baibuli etuyigiriza okuyimilira nga tweyawudde okuva eri ensonga ezitayinza kukubaganyizibwako birowoozo, so nga ate zisigala ngoonvu era nga zitukikako mu ngeri ezitukwataganyisa wamu n’abantu abalala.
Soma Malaki 3:18 ne Abakkolinso ekisooka 9:19-22.
Yesu yayolesa enkola eno ey’obwenkannya. Teyeyawula wadde okwefananyiriza. Ye yatabagananga n’abantu awo webaalinga, so nga ate era teyekirirannyanga. Bille Grahamu yagamba nti tuteekeddwa okubeera nga omwaala gwomu Gaafu bwe guseyeeya okuyita mu liyanja naye ng’ate gwo teguli kitundu ku guyanja guno. Abakkiriza bali mu nsi muno, naye ng’ate tebatekeddwa kumirwa nsi eno. N’olwekyo, tutekeddwa okusigaza okulangibwa kwaffe wamu nekilubilirwa naye nga ate birina okukosa ebintu ebitwetoloodde. Tutekeddwa okubeera mu nsi muno naye nga tetuliba mu nsi n’ebyaayo.
Olunyiriri olw’okujukira : Soma Yokaana 17:16 . “Si ba nsi, nga nze bwe siri wa nsi. Nga bwe wantuma mu nsi, nange bwe mbatuma mu nsi.”


text:
Katikkiro Mayiga tightens his grip on royal family civil liberties:
THURSDAY, 30 OCTOBER 2014
With a row simmering between Buganda katikkiro and members of the royal family (Abalangira), Charles Peter Mayiga has moved to restrict princes’ access to the Kabaka.
Addressing the Buganda Lukiiko (Parliament) at Bulange on Monday, Mayiga hinted he could enforce cultural norms that regulate the Kabaka’s interaction with princes.
“Our traditions prohibit a prince from getting close to the Kabaka; we had loosened a bit because of cultures copied from monarchies such as England’s,” Mayiga said.
He announced that any prince visiting the Kabaka’s palace and other cultural sites would have to seek the katikkiro’s approval.
Kasubi tombs
Mayiga’s comments came after a September 19 letter written to him by Lukenge Katoogo, the vice chairperson of the governing council of the royal family, denouncing Mayiga’s leadership.
The letter, titled “You are no longer fit to be called katikkiro of Buganda kingdom”, was copied to Kabaka Ronald Muwenda Mutebi II and clan heads, among others people.
The major source of Mayiga’s problems with the royal family is the reconstruction works on Kasubi tombs, with Lukenge blaming Mayiga for sidelining the royalty.
“You chased the royal family from the tombs because you don’t want our cultural practices; forgetting the tombs are our ancestry, you continued harassing us and also went ahead and named a [reconstruction] committee,” Lukenge wrote.
The letter also accuses Mayiga of treating himself as an equal to the Kabaka, citing the arches and banana trees that decorate the roads during his fundraising tours as well as moving with his own chair, something royalty considers a preserve of the Kabaka.
Mayiga did not directly respond or refer to most of the contents of the three-page letter, but announced that he would not allow the princes to convene any meetings from the tombs.
“None of the structures at Kasubi was designed for meeting purposes,” Mayiga said, further adding that the known ancestral place for the royal family is ekigango (meeting place) on Balintuma road near Nakulabye.
Disappointed
Mayiga also warned kingdom officials against making statements in the media unless sanctioned by him. To further plug holes in the control of information, Mayiga said, three kingdom employees were to be sacked for leaking secrets to the media.
“We have people that are turning themselves into unofficial spokespersons; they have issued media statements [on the progress of the Kasubi tombs reconstruction] without my approval; this must stop,” Mayiga said.
However, the katikkiro admitted that he was disappointed with the slow progress of the reconstruction works. The works are seven months behind the March 16, 2014 deadline he fixed in July last year as he launched the ettoffaali fundraising drive.
He blamed the slow progress on both cultural and technical complexities.
Abalangira baanukudde Katikkiro nate:
Nov 03, 2014
Bya DICKSON KULUMBA
OLULYO olulangira lutiisizza okuwandiikira Pulezidenti Museveni okulungamizibwa ku magye ge yawa Katikkiro, Charles Peter Mayiga oba galiwo kutangira Balangira kuba mu masiro gye balina obutaka bwabwe. Bongede okuwabula abamawulire nti ekigango kikozesebwa nga ofiisi.
Ssabalangira nga anyonyola ennono.
Kino kiddiridde Katikkiro ng’ayita mu mumyuka we Owookubiri, Hajji Mohamood Ssemambo Ssekimpi okuwandiikira Ssaabalangira, Ying Moses Kayima ng’amutegeeza nga bwe watali nkiiko zonna zikkirizibwa mu masiro e Kasubi.
Ebbaluwa eno eyawandiikibwa ku Mmande nga October 27, 2014 yayimiriza n’olukiiko lw’Abalangira olwali lulangibwa ku Leediyo okubaawo nga October 29, 2014 ne lutabaayo nga ku kino Abalangira baategeezezza nti Katikkiro yatadde abaserikale bangi ku masiro e Kasubi nga n’eyabadde agenda ku nsonga endala ng’aziyizibwa!
Omulangira Samuel Bemba ng’ono y’avunaanyizibwa ku nnono n’obuwangwa mu lulyo olulangira era omukwanaganya w’Abalangira ne Mmengo yategeezezza nti “ Katikkiro okugamba nti Abalangira obutaka bwabwe buli ku Kigango, mukyamu era bingi by’atamanyi kubanga Abalangira n’Abambejja obutaka bwabwe busangibwa mu masiro eri Bassekabaka mwe basibuka.”
Ku lwomukaaga lwa wiiki ewedde mu lukiiko lwabwe ku Kigango e Namirembe- Bukesa, baayongedde okwanukula Katikkiro ku bye yayogerera mu Lukiiko lwa Buganda olukulu olwatuula ku Mmande nga October 27, 2014 mwe yagambira nti Abalangira tebalina kusemberera Kabaka ne bagamba nti kirabika Katikkiro afuuse Gavana wa Buganda yonna ng’ayagala buli omu kusooka kuyita wuwe okulaba Kabaka.
Bemba yagambye nti “ ku mulembe guno tewakyali Mulangira ayinza kutuula ku Nnamulondo nga Kabaka waali kubanga buli omu akimanyi ng’ensonga eno Ssekabaka Daudi Chwa II yagirambika bulungi, Abalangira ne Kabaka ne baba nga bali wamu okubugiriza Kabaka kuba kwanywerera ng’alabise eri Obuganda.”
Mayanja Nkangi atanganzizza
Jehoash Mayanja Nkangi eyaliko Katikkiro wa Buganda ku nsonga z’Abalangira zino, yategeezezza nti kirabika Katikkiro Mayiga yabadde ayogerera mu byafaayo eby’eddakyokka teyavuddeyo kugamba nti waliwo Omulangira ayinza okwegeza mu Nnamulondo n’agamba nti ensonga zino zirina okutunulwamu n’obwegendereza.
Nkangi yayongeddeko nti, “ Mu nnono za Buganda, Katikkiro y’avunaanyizibwa ku bantu bonna mu Buganda era ng’ono y’avunaanyizibwa ne ku Balangira ng’Abaganda gwe basaba okubalaga Kabaka waabwe.
Mayanja Nkangi
Bwe wabeerawo obwetaavu, Katikkiro agenda mu Kigango n’asaba Kasujju Lubinga okumulaga Omulangira agenda okufuuka Kabaka.”
Abalangira n’Abambejja bagamba nti obumu ku butakkaanya bwabwe ne Katikkiro kwe kubeera nti tayagala kuwabulwa nga bazze bamuwabula enfunda nnyingi ku nsonga ez’enjawulo kyokka n’abajolonga nti bamuwandiikira emikuku gy’ebbaluwa.
“Twagala nnyo okukwatagana ne Katikkiro naye Ssaabalangira azze awandiikira Katikkiro ku nsonga nnyingi kyokka nga tabeerako ky’akola.
Okugeza twamuwabula ku linnya Masengere lye yatuuma ekizimbe ekiri mu kuzimbibwa mu mbiriizi za Bulange kubanga luno lubeera lukiiko nga tasobola kutuuma kizimbe kyaffe erinnya bweriti naye yagaana,” Bemba ku lwa Ssaabalangira bwe yayongeddeko.
Ensonga y’entuula y’Abalangira mu tenti emu ne Kabaka ku mikolo, Bemba yagambye nti ennono eri bweti:
Ssaabalangira atuula ku mukono gwa kkono ate Katikkiro ku mukono ogwa ddyo kyokka ng’Abalangira n’Abambejja ba Mujaguzo nga bali emabega okubugiriza Kabaka naye kirabika Katikkiro asindiikiriza Ssaabalangira olw’okwagala okulaga nti y’afuga buli kimu.
Omwogezi w’Obwakabaka ayogedde ku nsonga zino
Wabula Omwogezi w’Obwakabaka, Denis Walusimbi Ssengendo yagambye nti ensonga z’Abalangira Katikkiro yazirambika bulungi mu Lukiiko lwa Buganda kyokka n’alaga nti ekikulu mu kino, buli luuyi lulina okutuukiriza obuvunaanyizibwa bwalwo era n’asuubiza nti bajja kwongera okuwuliriza ensonga zonna ezireetebwa Abalangira.
Embiranye etandikira wano;
Katikkiro Mayiga alaze Abalangira we bakoma
Abalangira bangi babano nga batekayo okwemulugunya kwabwe:


text:
Embeera y’eyaliko Ssenkaggale wa DP John Sebaana Kizito yeeraliikirizza ab’enjuuye ne bannakibiina mu ddwaliro e Nakasero gyajjanjabirwa.Ssebaana Kizito yaddusibwa mu ddwaliro eryo oluvannyuma lw’okufuna ekisannyalalo ku lwa Kazooba essabbiiti eno.
Kenneth Paul Kakande ategeezezza nga bwebakola kyonna ekisoboka okulaba nga bataasa obulamu bw’omu ku bamanyiddwanga Enkuluze z’ekibiina.Ssebaana yaliko Ssenkaggale w’ekibiina kino ebisanja bibiri n’abeerako ne Mayor w’ekibuga Kampala,yaliko minister n’akulira neku bukiiko bw’eby’emizannyo mu Gov’t ya Beene.


text:
Amasomo – 06th August 2018
WIIKI XVIII MU BW’OMWAKA (II) OLWOKUSOOKA (6TH AUGUST 2018)
OLW’OKUFUUKA OBULALA OKWA YEZU
LUNAKU LUKULU
OLUYIMBA OLW’AMAYINGIRA Mt. 17, 5
Mu kire ekitangalijja Mwoyo Mutuukirivu mwe yalabikira, eddoboozi erya Katonda Patri ne liwulikika nga ligamba nti: Ono ye mwana wange omwagalwa, gwe nneesiimiramu, gwe muba muwulira.
ESSOMO I
Ekyambalo kye kyali kitukula ng’omuzira
Bye tusoma mu kitabo kya Danyeli Omulanzi. (7, 9 – 10. 13 – 14)
Nnatunuulira okutuusa nnamulondo lwe zatereezebwa mu kifo, asinga obukulu n’atuula mu kifo kye. Ekyambalo kye kyali kitukula ng’omuzira, enviiri ku mutwe gwe nga njoojole ng’ebyoya by’endiga ebIrungu ennyo. Nnamulondo ye lyali kkoomi lya muliro, nnamuziga zaayo nga muliro ogwaka. Olunyata lw’omuliro ne lukulukuta nga lusinziira w’ali. Abantu nkumi na nkumi nga bali awo, mitwalo na mitwalo, nga bayimiridde mu maaso ge. Olukiiko ne lutuula n’ebitabo ne bibikkulwa. Nneekaliriza ekirooto eky’omu kiro, ne ndaba ajjira mu kire ky’eggulu ng’ali ng’omwana w’omuntu. Yajja eri omukadde ennyo n’atwalibwa w’ali, n’aweebwa obuyinza, n’ekitiibwa n’obwakabaka n’abantu b’amawanga gonna, n’ensi n’ennimi ne bafuuka baddu be. Obuyinza bwe buyinza bwa lubeerera, tibugenda kuggwaawo, n’engoma ye tegenda kuzikiria. Ebyo Omukama y’abyogera.
OLUYIMBA OLW’OKWEBUULIRIRA: Zab. 96, 1 – 2. 5 – 6. 9
EKIDDIBWAMU: Omukama afuga, asukkulumye ensi yonna.
Omukama afuga, ensi ejaguze, ebizinga ebingi bisanyuke. *Ebire ne kazigizigi bimwebunguludde, obutuufu n’obukumu kwe kunyweeredde entebe ye. Ekidd.
Mu maaso g’Omukama ensozi ziggwerera ng’envumbo, mu maaso g’Oyo afuga ensi yonna. *Eggulu lirangirira obutuufu bwe, n’amawanga gonna galaba ekitiibwa kye. Ekidd.
Anti ggwe, ayi Mukama, osukkulumye, ensi yonna. *Osooloobye nnyo mu balubaale bonna. Ekidd.
ESSOMO II
Naffe eddoboozi lino twaliwulira.
Bye tusoma mu bbaluwa eyokubiri eya Petero Omutume. (1, 16 – 19)
Abaagalwa ennyo, bwe twabayigiriza obuyinza bwa Mukama waffe Yezu Kristu n’okujja kwe, tibyali nfumo z’abantu; ffe ffennyini twalabira ddala ekitiibwa kye. Katonda Patri yamugulumiza n’amuwa ekitiibwa, Ekitiibwa ekitenkanika lwe yamugamba ebigambo biti, nti: Ono ye Mwana wange omwagalwa ennyo, gwe nneesiimiramu. Naffe eddoboozi lino twaliwulira; lyava mu ggulu; ffe twali wamu naye ku lusozi olutukuvu. Kati kyonna abalanzi kye baagamba titukyalina kye tubuusabuusamu; mukole bulungi okubifaako, ne biba ng’omumuli ogwakira mu kifo ekikutte ekizikiza okutuusa obudde okukya, ekitangaala ne kisituka mu mitima gyammwe. Ebyo Omukama y’abyogera.
OKWANIRIZA EVANJIRI
Alleluya. Ono ye Mwana wange omwagalwa, gwe nneesiimiramu, gwe muba muwulira! Alleluya.
EVANJIRI
Ono ye Mwana wange omwagalwa ennyo
Ebigambo by’Evanjiri ya Mukama waffe Yezu Kristu ebivudde mu Marko. (9, 2 – 10)
Mu budde buli, Yezu n’atoola Petro ne Yakobo, ne Yoanna n’agenda nabo bokka ku bbali ku lusozi oluwanvu, n’afuuka mu maaso gaabwe. Ebyambalo bye ne bimasamasa, ne bitukula nnyo ng’omuzira, nga tiwali na mwozi mu nsi ayinza kubitukuza bw’atyo. Elia ne Musa ne babalabikira nga boogera ne Yezu. Petro n’addamu n’agamba Yezu nti: Rabbi, kirungi tubeere wano; tukole na wano ensiisira ssatu: emu yiyo, emu ya Musa n’endala ya Elia! Yali takyamanyi ky’ayogera, kubanga baali batidde nnyo. Ekire ne kijja kibabuutikira; eddoboozi ne liva mu kire ne ligamba nti: Ono ye Mwana wange omwagalwa ennyo: mumuwulirenga! Amangu ago, okugenda okumagamaga nga tibakyalaba muntu mulala, wabula Yezu yekka. Bwe baaserengeta olusozi, n’abakuutirira obutabuulirako muntu kye balabye, okutuusa Omwana w’omuntu lw’alimala okuzuukira mu bafu. Ekigambo ne bakitereka mu nda yaabwe, ne beebuuzaganya nti: Kiki, lw’alimala okuzuukira mu bafu? Ebyo Omukama y’abyogera.


text:
Ssabasajja Kabaka wa Buganda, Muwenda Mutebi II, yawezeezza emyaka 25 bukya atuuziibwa ku Nnamulondo e Naggalabi Buddo, nga 31 July 1993. Omukolo ogw’ekitiibwa ekingi, gwabadde mu Lubiri lwa Kabaka e Mengo mu Kyaddondo, nga 31 July 2018. Omukulembeze w’eggwanga ly’abAshanti ayitibwa Ashantehene Otumfuo Nana Osei Tutu II, okuva e Ghana, yeyabadde omugenyi omukulu. Abakulembeze abalala ab’ennono abetabye ku mukolo guno, kwabaddeko, Kyabazinga wa Busoga William Nadiope Gabula, abakungu oluva e Tooro, Bunyoro, Ankole n’ebitundu ebilara.
Biki ebikwata ku Kabaka Mutebi mu bimpi?
- Muwenda Mutebi II ye Kabaka wa Buganda owa 36, nga ava butereevu mu lulyo lwa Ssekabaka Kintu I. Yabikka akabugo ku maaso ga Ssekabaka Muteesa II era nafuuka Kabaka wa Buganda ali ku mawanga mu November wa 1969.
- Mutebi II yatikkirwa mu butongole nga 31 July 1993, e Naggalabi, Budo.
- Ku myaka 63, n’emyaka 25 ku Namulondo, Muwenda Mutebi II ye Kabaka wa Buganda eyakasinga okuwangaala era n’okulwa ku Namulondo.
- Kabaka Mutebi abadde n’okusomoozebwa kungi kubanga, okuva ku myaka 9 okutuuka 38 egyobukulu yali mu buwanganguse e Bungereza. Ate ebbanga lyonna lyamaze ku Namulondo ensi ye ebadde era ekyali mu buwambwe.
Omugenyi Asantehene Otumfuo Nana Osei Tutu II
Omukolo gwatambudde gutya?
- Kabaka bweyatuuse ku mukolo, yasoose kulamusa engoma za Mujaguzo
- Ab’Embogo bakongozze Kabaka nga bwawuubira ku bantu be, okwetoloora ekibangirize kyonna awabadde omukolo.
- Oluvannyuma Kabaka yatuuse ku Nnamulondo. Oluyimba lw’eggwanga, Ekitiibwa kya Buganda Kwazeeko oluyimba lwa banna Uganda, ate olw’ensi ya Ghana neluseembayo.
- Okusaba kwekwaddiridde era kwakulembeddwa Omusumba Kajoba, owe diini eya ba Seventh Day Adventist.
- Kaggo, omukulu w’Essaza lya Kyaddondo omwabadde emikolo, yayanirizza abagenyi ba Kabaka era nayanjula abaami ba masaza ga Buganda.
- Omukubiriza w’Olukiiko lw’Abataka Abakulu b’Obusolya mu Buganda, Omutaka Kayiira, Kasibante Gajuule, yayanjuridde Kabaka Bataka banne abazze okwetaba mu mukolo.
- Ssentebe w’akakiiko akategese emikolo, Hajji Twaha Kawaase, yanyumizza olutabaalo eri Ssabasajja Kabaka, n’okumwanjulira ba memba b’akakiiko keyakulembera.
- Omutaka Muyenje, yakulembeddemu Sseruti okutwalira Kabaka ekita ky’omwenge Omugamda, n’ebirabo ebilara bingi ddala.
- Katikkiro Charles Peter Mayiga, yayogedde eri abantu ba Kabaka ate oluvannyuma, Kabaka Muwenda Mutebi yayanjudde omugenyi we omukulu, Ashantehene Otumfuo Nana Osei Tutu II. Era Asantehene yayogeddeko eri abantu ba Kabaka.
- Kabaka Mutebi, yayogeddeko eri Obuganda.
- Ssaabasajja Kabaka yagabudde Obuganda, oluvannyuma yazzemu okulamusa engoma Mujaguzo, olwo n’addayo mu Twekobe.
Biki ebikwaata ku mugenyi wa Kabaka omukulu ne beyazze nabo?
- Otumfuo Nana Osei Tutu II, ye mukulembeeze (Asantehene) w’eggwanga ly’aba Ashanti, abasangibwa mu Ghana ne Ivory Coast.
- Ono ye Ashantene owe 16 era nga yalinnya ku bwa Asantehene mu April 1999.
- Abantu ba Ashantene beyazze naabo balaze obugumikiriza n’okusa ekitiibwa mu bantu ba Kabaka eby’ensusso. Wadde batuuzibbwa wabi nnyo mu musana, balaze obugumikiriza n’obukkakamu.
- Ennyambala y’Abashante yalaze nti benyumiririza nnyo mu byambalo byaabwe ebiyitibwa ebya Kente. Kyabadde kyangu okulaba nti baasukulumye nnyo ku Baganda ababadde bemiimye mu kanzu eze Kiwarabu n’ekooti za bazungu.
Ebitanyumye kulaba ku mukolo gw’Amatikkira.
- Entuuza ya bagenyi teyabadde nnungamu, nekireetera abamu okutuula mu bifo ebitakwatagana na bukulu bwaabwe oba ebitiibwa byaabwe ebituufu mu Buganda.
- Abagenyi ba Asantehene, tebabategekedde bulungi wakutuula. Besanze nga batudde mu maaso, omusana negubaggwerako. Enkuba yamazze kutandika kubakuba olwo newabaawo abatwaala webasobola okweggamira.
- Ekibangirize awategekeddwa omukolo, kyalabise nga kifunda olusinziira ku bungi bw’abantu


text:
One Charles Peter Mayiga is worth 100 ministers in a banana republic.
Mayiga, who took over from Walusimbi as Buganda kingdom prime minister, has done for his cultural institution only a few would dream of two years ago when he was appointed. From mobilising people who describe themselves as poor to donate money voluntarily towards projects such as Amasiro, to raising money for real estate like the Masengere building that was donated to the Kabaka as a birthday gift on Monday.
It is difficult to convince people to part with their money for a project they see no direct benefit. Those who have organized fundraising for weddings, funerals or religious activities know better.
However, Mayiga has managed to get people to appreciate his fundraising initiatives. One of the fruits of his fundraising drive is Masengere, a building in Bulange Mengo, that was rotting away for three decades, but has been completed at a tune of Shs5 billion. That was no mean feat.
Mayiga and his Ettofaali team have proved that Ugandans can be donors – poor or rich. Secondly, that dedicated and transparent leaders can get support from everyone especially when doing noble causes.
Mayiga puts across a strong message of accountability and empowerment. That is why he is trusted by thousands with their shillings.
For a long time, it was known that it is bazungu who donate $10 or $20 for poverty stricken Africans. When they stop their taps, all projects on the continent dry up. Mayiga proves that thinking wrong – actually, we can support our own noble projects.
Against demeaning remarks from critics calling him a beggar, Mayiga is like John Walker who keeps walking, ignoring naysayers. And this is why the Katikkiro should now embark on other projects that would address the cries of the helpless.
This country has pleaded with its government. Patients have died. Many are bedridden and in pain. However, no solution has come to save.
Uganda needs a specialised hospital for ailments that our national hospitals cannot undertake due to resource constraints. Of course our government has money, but, there is simply no will to make a revolutionary difference in the health sector.
To be a heart and cancer patient in Uganda, you have to pray for a miracle, be rich to afford medication abroad, or get yourself ready for death.
The funding to the heart and cancer institutes at Mulago hospital can’t do much despite our good doctors wanting to make a difference. I know – at least the doctors at the heart institute treated my daughter. It is the tools that frustrate them.
Again, it is not because we have no money. We do, because, we have some to steal, and some to donate to neighbours to build schools.
This is where Mayiga’s Ettofaali project comes in. Kabaka’s subjects can live better with a specialized hospital where Ugandans can get treatment in country. This is Ettofaali I am itching to give.
Thinking about Rosemary Nankabirwa, the former NTV news anchor who succumbed to the disease on Sunday, or Bbale Francis and Dan Kyazze, among others who die every day from cancer related diseases, I wish Kabaka’s subjects got their good health back from a Kabaka’s hospital.
As I pray for Kabaka’s good health and that he lives longer, I also pray another birthday gift for him of a specialized hospital, from Mayiga’s gifted hands, comes to pass.
Bya VIVIEN NAKITENDE
OBADDE olimanyi nti bannaddiini n’ababuulira enjiri mu Uganda be bamu ku basinga okusasulwa mu nsi eno! Era nga munnaddiini atasasulwa bulungi w’akolera bwe batamukyusa waakiri abivaamu n’asiika empuuta?
Okimanyi nti ennaku zino enjiri y’ebiragaano ebya munnaddiini okufiira mu bwavu baabivaako dda, kati bayigiriza kimu, ‘Mukama tayagala baavu!’
Mu Uganda, Abasumba naddala ab’abalokole be basinga okusasulwa ssente ennyingi. Era y’ensonga lwaki bapaasita nga Nabbi Samuel Kakande, Robert Kayanja, Joseph Sserwadda oba Imelda Namutebi oba Nabbi Manjeri bavuga emmotoka za bbeeyi, basula mu mayumba kw’okomya amaaso ate tebaggwa kuwummulako bweru wa ggwanga.
Lwaki? Kubanga ssente ze bakung’aanya mu makanisa gaabwe tewali abasaba nsaasaanya! Bw’akwata ez’akabbo n’assaako z’akung’aanya okuzimba ekkanisa, ez’ekimu eky’ekkumi, ez’okugula omukisa n’endala eziri awo ezitategeerekeka, oluzissa mu mmotoka tomubuuza gye yazitutte.
Era Abasumba b’abalokole olw’okuba be ‘bakamalabyonna’ kibanguyira okulanga ku leediyo ne ttivvi, kwe kugamba bo enjiri yafuuka bizinensi, bw’oba tolina ssente teweesumaalika mu maaso ge!
EKEREZIYA
Mu Eklezia, ensasula y’abaweereza etambulira ku busiimo, teriiyo musaala kubanga okukolera Klezia kibalibwa nti obeera weewaddeyo obulamu bwonna eri Katonda n'okumukolera.
Bw’oba muweereza mu Klezia, obeera kyabugagga kya Klezia, y’ensonga lwaki bafaaza tebawasa wadde okuzaala abaana era ne bwe bafa baziikibwa mu bifo bya Klezia.
“Akasiimo ka buli omu kisinziira ku kifo gy'akolera. Waliwo ebifo ebirimu abantu abangi, nga missa zisabwa emirundi mingi. Oyo atwala klezia eyo afuna nnyo.
Okugeza faaza akolera mu Kampala akasiimo ke kabeera kanene okusinga faaza w'e Butambala. Waliwo ebitundu ebivaamu ssente ennyingi, kale Bwanamukulu oyo naye ssente eziva mu kigo kye bwe ziba nnyingi naye afuna kingi,” omu ku batuula ku kakiiko akaddukanya ekigo ky’e Bweyogerere bwe yagambye.
Bwanamukulu e Kampala afuna akasiimo akali wakati wa 400,000/- ne 800,000/- buli mwezi. Guno gwe gwandibadde ng’omusaala,naye waliwo obusiimo obulala okuli entambula singa aba alina gy’agenze okusabira missa. Kano e Kampala kava ku 50,000/- okudda waggulu okusinziira ku gy’alaga.
Faaza bw’abatiza ne bw’agatta abagole nawo wabeerawo akasiimo akabeerawo ku ssente ezo ezisasulwa nga kano kava ku 100,000/- okudda waggulu okusinziira ku kifo.
Wabula mu byalo, ssente zino zibeera wansi ddala era osanga faaza agenze okusaba mmisa mu kitundu ng’afunye akasiimo ka mutwalo gumu gwokka!
Bafaaza abalala abayambako ku Bwanamukulu bafunira wakati wa 200,000/- ne 500,000/- omwezi mu Kampala. Okwo gattako obusiimo obulala, wabula yo mu byalo oluusi weesanga nga Bwanamukulu afuna akasiimo ka mitwalo 20 omwezi ate abali mu bifo ebyavu ennyo ng’enfuna ntono bafuna nga mitwalo 10!
Omukungu omulala okuva mu kigo ky’omu Ndeeba yagambye nti, singa ekigo kiba kikung’aanya ssente nnyingi, kitegeeza nti n'akasiimo ka Bwanamukulu ne bafaaza abayambi be nako omwezi kajja kuba kangi.
Kano kasalibwawo akakiiko akafuga ekigo ekyo (parish council) okusinziira ku nnyingiza y'ekigo era wano mu Kampala kigambibwa nti Klezia ya Christ the King (Yezu Kabaka) mu kibuga wakati y’esinga okusasulwa ennyingi kuba nayo ekung’aanya kingi.
Obusiimo bw'ebbali obutali bwa mwezi kigambibwa nti busingira ddala akasiimo k'omwezi era buno buyinza okukubisaamu ak'omwezi emirundi nga 10 kuba faaza singa agenda mu byalo okusabisa mmisa ate ne ssente z'akabbo ezikung'aanyizibwa avaayo nazo kale singa agenda mu mmisa erimu abaloodi kitegeeza akabbo nako kabeera kaloodi (weesanga nga bwanamukulu omwezi amalidde mu bukadde nga butaano).
Bangi balina ebyobugagga bye basirikidde ebbali
Ssente z’obusiimo bwa bafaaza zonna ziba zaabwe, tekubaako za bikozesebwa kubanga Eklezia ebalabirira mu buli kimu omuli okulya, okunywa, okusula, okubajjanjaba n’ebirala.
Ng’oggyeeko ebyo, Bwanamukulu singa akung’aanya ssente ezigenda ku ssaza nga nnyingi nayo afunayo akasiimo ku ssente ezo ezigenda ku ssaza era n’ayongereza ku kasiimo k’omwezi.
Kalidinaali
Ono ye tafuna byonna naye alabirirwa era ye abeera kyabugagga kya Klezia. Y’emuliisa, okutambula, obujjanjabi, obukuumi wabula singa ayitibwa okusoma mmisa aweebwa ebbaasa enzito ssaako okuweebwa ebirabo ebitali bikake.
Ssaabasumba ye omusaala gwe guba munene ddala wadde tegumanyiddwa. Ssente ezikung'aanyizibwa okuva wansi mu klezia zonna zigenda ku ssaza ekkulu ery’ekitundu ekyo eva enteekateeka ya Klezia y’ensonga lwaki akasiimo ka Ssaabasumba kaba kanene okusinga obw’abalala.
Era ono abeera mmemba ku byobugagga bya Klezia byonna okuli amalwaliro, amasomero ate eno afunayo ‘omusaala’ nga mmemba w’olukiiko olufuzi.
Wabula singa bafaaza oba Ababiikira babeerako emirimu gyabwe emisomerere ng’obusawo, obusomesa n'ebirala ne bafuna emirimu mu buyigirize bwabwe ng'abasawo oba abasomesa eyo yo bafunayo emisaala era ezo ssente ziba zaabwe.
Eno omusaala gw'abaweereza gusinziira ku kiti omuntu kw’abeera aweereza era ensonga nnyingi ezitunuulirwa. Eno bbo bafuna emisaala kubanga balina amaka ag'okulabirira n'abaana.
Omubuulizi e Kampala afuna wakati wa 600,000/- ne 700,000/- omwezi ate mu kyalo wakati wa 300,000/- ne 500,000/- omwezi era na zino kisinziira ku maanyi g'ekifo awali obuweereza era gwe musaala gw'ofuna.
Mpozzi waliwo amakanisa agalina pulojekiti ez'enjawulo omuli okulunda ebisolo, okulima, ebifo awakuumirwa n'okwoleza mmotoka n'ebirala. Bino bwe bivaamu ssente byongera ku nnyingiza y'ababuulizi b'ekkanisa eyo.
Okugeza ekkanisa y’e Bulange mu bwassaabadinkoni bw’e Mengo erina amayumba g’abapangisa, kale omwawule n’abaweereza mu kkanisa eno bafunayo ku ssente mu pulojekiti ng’eno okwongereza ku musaala.
Ssaabadinkoni n'omwawule abo bali wakati wa kakadde kamu n'emitwalo 20 n'obukadde obubiri ate mu kyalo bali wakati wa 700,000/- ne 800,000/- wabula enjawulo nti Abakulistaayo ku nsonga z'okutoola okuwaayo eri ekkanisa bakyali banafumu bw’ogeraageranya n'Abakatoliki. Wabula nabo singa omubuulizi, Ssaabadinkoni oba omwawule abaako gy’agenze okusumba nayo afunayo amafuta agamutambuza oba akasiimo okusinziira ku b’agenze okusumba.
Ssaabalabirizi, omusaala gwe gukubisaamu emirundi ebiri ogwa Ssaabadinkoni, ate abalabirizi abaawummula bbo ensasula yaabwe temanyiddwa bulungi era abakulisitaayo abamu baleetawo ekiteeso nti nabo bafunengayo emisaala basobole okubeezaawo obulamu bwabwe nga bweyagaza.
Ng'oggyeko emisaala, Ekkanisa eyambako abakulembeze baayo mu kuweerera abaana n'okubawa obujjanjabi n'amayumba aw'okusula ne famire zaabwe.
Omulabirizi w'ekkanisa ya Uganda eyammula Livingstone Mpalanyi Nkoyooyo agamba, “Abalabirizi abaawummula tufunayo 300,000/- buli mwezi naye era tezimala kubeezaawo bulamu.
Ky'ova olaba Ekkanisa egamba nti omulabirizi awummulire ku myaka 65 ng'akyalinamu ku maanyi agasobola okubaako ebintu by'akola okufunamu ku ssente era kati abalabirizi bangi abawummula baweebwa entandikwa omuli ente okutandikirako okulunda,” bwe yagambye.
Ensonda zang’ambye nti mu Kampala, abaweereza b’ekkanisa bafuna ssente mpitirivu. Okugeza, mu bulabirizi bw’e Namirembe, omwawule asemba afuna 1,700,000/-!
Mu bulabirizi bw’e Kampala, ssente ze bakung’aanya zonna batoolako ebitundu 15 ku buli 100 ne ziweerezebwa ku bulabirizi, ezisigaddewo zonna zisigala awo abaweereza ne bazigabanyaamu ebyetaagisa okuli n’obusiimo bwabwe! Kati ggwe lowooza ku Busabadinkoni nga obw’e Bukoto ,obuuze nti ssente mmeka ze bakung’aanya buli lusaba!
Ekkanisa y’esasula amasannyalaze, amazzi ate gye gatali abaweereza babawa ssente ezenkanankana z’ebidomola by’amafuta bibiri okukola ng’enku!
Omu ku baawule abaawummula eyagaanyi okumwatuukiriza yagambye nti, “Abaweereza b’Ekkanisa oluusi tugamba nti tetufuna ssente zimala, naye oli agenda okuwummula ayinza okusiibulira omwaka mulamba naye nga buli gy’agenda akung’aanya ssente ezinaamugulira ebintu by’anaawummulirako.
Abo abayagga ndowooza nti be banafu, kuba amakanisa mangi naddala mu byalo galina ettaka erisoba mu yiika ssatu nga singa omuweereza oyo alikozesa n’ateekako pulojekiti ez’enkulaakukana, agenda okuvaawo ng’agaggawadde!”
Kyokka amakanisa agamu gagunjizzaawo enkola y’okutegekera abaweereza baabwe. Okugeza mu busabadinkoni bw’e Gayaaza, babadde bakolagana ne kkampuni ya yinsuwa eya ISEA baterekenga 100,000/- buli mwezi zibayambeko gye bujja. Omusumba eno asasulwa 480,000/- omwezi.
Abasiraamu batandise okusasula
Eno tewabaddeeyo nnyo bya misaala wabula buli muzikiti gulina enkola, Abasiraamu beesonda ne basasula Imaam waabwe abasaazisa. Ate waliyo emizikiti gy'obwannannyini, gino nagyo bannyini gyo basasula ba Imam baabwe ssente z'omusaala okuva ku 400,000/- omwezi okusinziira ku nnannyini gwo. Okugeza Imaam w'omuzikiti gwa Mukwano omusaala gwe gwegasa.
Ng'oggyeko okubeera nti abasiraamu babeera bakola mirimu gya Allah naye nabo basolooza ssente mu Basiraamu era buli ssente ezisoloozebwa mu muzikiti ne zigenda mu kakiiko k'Abasiraamu aka waggulu, Imaam w'omuzikiti ogwo afunako ebitundu bibiri n'ekitundu (2.5) ku buli 100 ku ssente z’abeera akung’aagyizza mu mwezi ogwo.
Kale singa akung’aanya obukadde nga 200 omwezi kitegeeza naye aba afuna akawera.
Era nabo enfuna y'Abasiraamu mu bibuga ne mu byalo eyawukana kubanga mu bibuga bakung'aanya ssente ezeegasa okusinga mu byalo nayo obukulembeze gyebukoma okweyongera waggulu n'enfuna nayo ng'erinnya.
Mu November w’omwaka oguwedde, Mufti wa Uganda, Sheikh Shaban Ramathan Mubajje yalangirira nga ba disitulikiti khadi bonna 53 abali mu Uganda bwe bajja okusasulwa omusaala gwa buli mwezi naye teyagwogera! Omusumba Jeremiah Alisengawa, omuwandiisi w’obusumba bwa Central Buganda mu b’Adiventi ne Faaza Nicholas Bayego, Bwanamukulu wa kelesiya ya St. Nicholas e Namungoona baagambye nti abaweereza baabwe bafuna omusaala naye tebaagwogedde.


text:
Kabaka Owomu Ggulu
V/ Ayi Kabaka ow’omu ggulu sanyuka Alleluia
R/ Kuba oli gwe wasaanira okuzaala Alleluia.
V/ Azuukidde nga bwe yagamba Alleluia.
R/ Tusabire eri Katonda Alleluia
V/ Weesiime, osanyuke Omubeererevu Maria Alleluia.
R/ Kubanga Omukama azuukiridde ddala Alleluia.
Twegayirire, Ayi Katonda, Ggwe eyakkiriza okusanyusa ensi yonna n’okuzuukira kw’omwana wo Yezu Kristu Mukama waffe, tukwegayiridde tuwe ku bwa Nnyina Maria Omubeererevu, tufune essanyu ery’obulamu obutakoma. Tukikusaba nga tuyita mu Kristu Mukama waffe. Amiina.


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Monday, March 25th, 2019
Nga 23 March 2019, BugandaWatch yakitegeera, okuva mu nsonda emu eyesigika e Mengo, nti baminisita ba Kabaka abapya, besunga nnyo okufuna emmotoka President Museveni zeyasubiiza okubawa, mu ndagaano eyekyaama gyeyakola ne Katikkiro Mayiga, okulemesa Kabaka Mutebi okuzza Katikkiro omulala mu bigere...
Tuesday, March 19th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yasinziira Bushenyi mu Ankole, naddamu ekibuuzo ekigamba nti, “Omuganda y’ani?” Kayiira yayitibwa okugenda e Bushenyi...
Sunday, March 17th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yatindigga olugendo olwamutuusa ku ttabi lya Kampala International University (KIU) erye Busenyi mu Ankole. Yali...
Wednesday, March 6th, 2019
Nga 6 March 2019, BugandaWatch yafunye amawulire agongera okutangaazanti abakungu be Mengo balemwa okweddiza obutereevu ssente UNESCO zeyabawa okuzaawo enju Bujjabukula, mu masiro e Kasubi, omulimu nebaguwa munywaanyi waabwe Omusoga. Eyaliko omukungu omu e Mengo yategeezezza BugandaWatch nti, “UNESCO yateeka...
Sunday, February 24th, 2019
Nga 11 February 2019, editor@bugandawatch.com yafuna obubaka bwa Email eyaliko omutwe ogugamba nti, “Obudde bwebuziba, oluguudo oluyita mu maaso ga Masengere lufuuka mpuku ya babbi”. BugandaWatch yasitukiramu mbagirawo okubuliriza. Era, oluvannyuma lw’okwogera n’abantu abawerako mu Mengo, obujulizi...
Tuesday, February 12th, 2019
Nga 5 Febuary 2018, abasirikale abakuuma pulezidenti Museveni owa Uganda, bagaana ab’akakiiko akanonyereza ku mivuyo gyettaka, akakulirwa omulamuzi Catherine Bamugemereire, okulambula ettaka eriri e Mutungo mu Kyaddondo, eryogerwaako ng’eryabbibwa ku Ssekabaka Edward Muteesa II. Ettaka lino lyabibwa...
Wednesday, January 30th, 2019
Nga 20 January 2019, omu ku bakugu abatono ennyo mu kukuba pulaani z’ebizimbe (architects) mu Buganda, Mw. Jonathan Nsubuga, yasinziira ku mukutu gwa Bukedde TV, nagamba nti ekya Mengo okugaana okuta ssente ezetagisa y’ensonga lwaaki kizibu okukakasa...
Sunday, January 27th, 2019
Nga 16 January 2019, Abataka abakulu ab’obusolya mu Buganda, omwaali abo abalina obuvunaanyizibwa obw’ennono ku kuterekebwa ya ba Ssekabaka ba Buganda, bakyalako mu masiro e Kasubi Nabulagala. Abataka bakulembelwaamu Omutaka Mutesaasira, Keeya Mwanje Namuyimba, omukulu w’ekika ky’ego. Kiki ekyatutteyo Abataka? Ensonda...
Monday, January 14th, 2019
Nga 11 January 2019, Chancellor wa Muteesa I Royal University (MRU), omulamuzi Julia Sebutinde, yeyama okukwatirako abaddukanya yunivasite eno, okulaba nga efuna ebiwandiiko ebigitongonza (charter) nga July wa 2019 tanagwaako. Bino omulamuzi Sebutinde yabyogerera ku mukolo gw’okutikkira abayizi...


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Saturday, October 27th, 2018
Essaza lye Ssingo, lizeemu okumegga Buddu mu maaso ga Ssaabasajja Kabaka, omulundi ogw’okubiri mu myaka 3. Omupiira ogw’akamalirizo mu mpaka z’amasaza eza 2018, gwazanyiddwa mu kisaawe kye Namboole, Kyaddondo. Oluzannya lw’omupiira lwatambudde lutya? Kumpi okuva ku ntadikwa...
Thursday, September 13th, 2018
Wosomera bino ng’empaka z’omupiira gw’ebigere ogw’amasaza ga Buganda zivudde mu bibinja, nezirinnya ku mutendera gw’okuvuganya okwa tiimu omunaana ezisinga amaanyi (quarter finals). Okuvuganya kuno kwaatandise nga 9 September 2018, mu bisaawe ebyenjawulo mu masaza ga Buganda. Tiimu...
Sunday, June 24th, 2018
Nga 23 June 2018, Ssaabasajja Kabaka Muwenda Mutebi II, yagulawo empaka z’emipiira gy’amasaza ga Buganda. Oluzannya olwaguddewo empaka zino, lwanyumidde mu kisaawe kye Kabulasoke, Gomba. Essaza lye Gomba, lyawangudde bwelyakubye Buweekula ggoolo 1-0. Emipiira egisigadde mu mpaka zino gya kusambibwa tiimu...
Wednesday, May 23rd, 2018
Mu bimpi Katikkiro wa Buganda, Charles Peter Mayiga, yasinziira mu Lukiiko lwa Buganda olwatuula nga 15 May 2018, nagamba nti ye yekka, ku lulwe, yeyasalawo okuwa essaza lye Gomba omukisa okutegeka omupiira ogunaggulawo emipiira gy’amasaza egya 2018. Era...
Sunday, April 8th, 2018
Omu ku bakungu abali ku kakiiko akalondebwa okutegeka empaka z’omupiira gwa masaza ga Buganda mu 2018 alumiriza minisita wa Mengo, Henry Sekabembe Kiberu, okutunza Omukazi Omunyarwanda oluzanya olunaggulawo empaka mu maaso ga Ssaabasajja. Omukungu ono (amannya gasirikiddwa)...
Friday, March 2nd, 2018
Nga 28 February 2018, Mengo ,ng’eyita mu kitongole ky’ebyemizannyo, yasisinkanye abakulira ttiimu z’amasaza mu Bulange Mengo. Mu lukiiko luno, akulira akakiiko k’emipiira gy’amasaza Hajji Sulaiman Sejjengo yayanjudde enkyukakyuka empya ezigenda okugobelerwa mu mpaka z’omulundi guno. Mu nkyukakyuka...
Wednesday, December 6th, 2017
Nga 17 November 2017, Omumyuuka wa president wa Uganda, Mw. Edward Sekandi yeyali omugenyi omukulu ku mukolo ogw’okuggulawo enteekateeka y’okulakulanya omuzannyo gw’omupiira mu Buganda (Buganda Football Strategic Plan). Ensonda ezesigibwa mu Bulange zategezezza BugandaWatch nti gavumenti ya NRM yeyalagira omukolo...
Sunday, December 3rd, 2017
Ekitongole ky’ebyemizannyo e Mengo, n’okutuuka leero kikyagaanyi okusasula ensako z’ebika 2 ebyasamba omupiira ogw’akamalirizo mu mpaka z’Ebika bya Baganda (Bika bya Baganda Football Tournament). Omupiira guno gwasambibwa nga 25 November 2017, e Bukalasa mu Bulemeezi. Ente yawangula Effumbe ku...
Monday, November 27th, 2017
Nga 24 November 2017, Katikkiro wa Buganda, Mw. Charles Peter Mayiga yazeemu nate okujja ssente mu ggwanika lya Buganda nazigabira gavumenti ya Uganda. Yazitonedde ekitongole ky’eby’obulamu ekiyitibwa Central Public Health Laboratory. Mengo ne gavumenti ya NRM bagambye...